Asia C‑594/14
Simona Kornhaas
vastaan
Thomas Dithmar
(Bundesgerichtshofin esittämä ennakkoratkaisupyyntö)
Ennakkoratkaisupyyntö – Vapauden, turvallisuuden ja oikeuden alue – Maksukyvyttömyysmenettelyt – Asetus (EY) N:o 1346/2000 – 4 artiklan 1 kohta – Sovellettavan lain määrittäminen – Jäsenvaltion lainsäädäntö, jossa säädetään yhtiön toimitusjohtajan velvollisuudesta palauttaa yhtiölle maksukyvyttömyyden alkamisen jälkeen suoritetut maksut – Kyseisen lainsäädännön soveltaminen toisessa jäsenvaltiossa perustettuun yhtiöön – SEUT 49 ja SEUT 54 artikla – Sijoittautumisvapautta ei ole rajoitettu
Tiivistelmä – Unionin tuomioistuimen tuomio (kuudes jaosto) 10.12.2015
1.        Oikeudellinen yhteistyö yksityisoikeudellisissa asioissa – Maksukyvyttömyysmenettelyt – Asetus N:o 1346/2000 – Kansainvälinen toimivalta aloittaa maksukyvyttömyysmenettely – Maksukyvyttömyysmenettelyn yhteydessä nostettu kanne – Yhtiön toimitusjohtajaa vastaan nostettu kanne, jossa vaaditaan palauttamaan mainitun yhtiön maksukyvyttömyyden alkamisen tai sen ylivelkaantumisen toteamisen jälkeen suoritetut maksut – Jäsenvaltion, jossa maksukyvyttömyysmenettely on aloitettu, tuomioistuinten toimivalta
(Neuvoston asetuksen N:o 1346/2000 3 artiklan 1 kohta)
2.        Oikeudellinen yhteistyö yksityisoikeudellisissa asioissa – Maksukyvyttömyysmenettelyt – Asetus N:o 1346/2000 – Sovellettava laki – Käsite – Aloitusvaltion lainsäädäntö perusteena kanteelle, joka on nostettu toisen jäsenvaltion lainsäädännön alaan kuuluvan yhtiön johtajaa vastaan ja jossa vaaditaan palauttamaan tämän johtajan ennen maksukyvyttömyysmenettelyn aloittamista suorittamat maksut – Kuuluminen käsitteen soveltamisalaan
(Neuvoston asetuksen N:o 1346/2000 4 artikla)
3.        Henkilöiden vapaa liikkuvuus – Sijoittautumisvapaus – Jäsenvaltion lainsäädännön mukaisesti perustettu yhtiö, jolla on sivuliike toisessa jäsenvaltiossa – Maksukyvyttömyysmenettelyn aloittaminen jäsenvaltiossa, jossa sivuliike sijaitsee, asetuksen N:o 1346/2000 nojalla – Aloitusvaltiossa yhtiön johtajaa vastaan nostettu kanne, jossa vaaditaan palauttamaan ennen maksukyvyttömyysmenettelyn aloittamista suoritetut maksut – Hyväksyttävyys
(SEUT 49 ja SEUT 54 artikla; neuvoston asetuksen N:o 1346/2000 4 artikla)
1.        Ks. tuomion teksti.
(ks. 15 kohta)
2.        Maksukyvyttömyysmenettelyistä annetun asetuksen N:o 1346/2000 4 artiklaa on tulkittava siten, että sen soveltamisalaan kuuluu jäsenvaltion oikeuden mukaan perustetun yhtiön, jonka osalta on aloitettu maksukyvyttömyysmenettely toisessa jäsenvaltiossa, konkurssipesän pesänhoitajan viimeksi mainitun valtion tuomioistuimessa kyseisen yhtiön johtajaa vastaan nostama kanne, jossa kyseisen saman valtion kansallisen säännöksen nojalla kyseistä johtajaa vaaditaan palauttamaan ennen maksukyvyttömyysmenettelyn aloittamista mutta kyseisen yhtiön maksukyvyttömyyden alkamisajankohdaksi vahvistetun päivämäärän jälkeen suorittamansa maksut.
Kansallista säännöstä, jonka mukaan maksukyvyttömän yhtiön toimitusjohtajan on palautettava maksut, jotka hän on suorittanut kyseisen yhtiön puolesta yhtiön maksukyvyttömyyden alkamisen jälkeen, on nimittäin pidettävä mainitun asetuksen 4 artiklan 1 kohdassa tarkoitetun maksukyvyttömyysmenettelyyn ja sen vaikutuksiin sovellettavan lain alaan kuuluvana. Tällaisella säännöksellä edistetään lisäksi sen päämäärän toteuttamista, joka liittyy soveltuvin osin olennaisesti kaikkiin maksukyvyttömyysmenettelyihin, eli maksukyvyttömyysmenettelyn kohteena olevan omaisuuden mahdollisen vähenemisen estämistä ennen maksukyvyttömyysmenettelyn alkamista, jotta velkojille tehtävät suoritukset olisivat tasapuolisia.
(ks. 16, 17, 20 ja 21 kohta sekä tuomiolauselman 1 kohta)
3.        SEUT 49 ja SEUT 54 artikla eivät ole esteenä sille, että jäsenvaltion lainsäädännön alaan kuuluvan yhtiön, jota koskeva maksukyvyttömyysmenettely on aloitettu toisessa jäsenvaltiossa, johtajaan sovelletaan tämän jälkimmäisen jäsenvaltion kansallista säännöstä, jonka mukaan maksukyvyttömän yhtiön toimitusjohtajan on palautettava maksut, jotka hän on suorittanut kyseisen yhtiön puolesta yhtiön maksukyvyttömyyden alkamisen tai yhtiön ylivelkaantumisen toteamisen jälkeen.
(ks. 16 ja 29 kohta sekä tuomiolauselman 2 kohta)